Ντραγκούτιν Φρίντριχ

Ο Ντραγκούτιν Φρίντριχ (σερβοκροατικά : Драгутин Фридрих) (Κοπρίβνιτσα Αυστροουγγαρίας -, 5 Ιανουαρίου 1897 - Ζάγκρεμπ Γιουγκοσλαβίας, 26 Μαρτίου 1980), ήταν Γιουγκοσλάβος, Κροατικής καταγωγής, πρωταθλητής του ποδοσφαίρου, της αντισφαίρισης, του Χόκεϊ σε πάγο, και χιονοδρόμος. Το επάγγελμα του ήταν καθηγητής βιολογίας.

Καριέρα στο πδόσφαιρο 
Έπαιζε στη θέση του τερματοφύλακα και ξεκίνησε την καριέρα του από τη Σλάβεν Μπελούπο που ήταν και από τα ιδρυτικά της μέλη, στη συνέχεια και το 1919, πήγε στη ΧΑΣΚ του Ζάγκρεμπ για την οποία έπαιξε για μεγάλο χρονικό διάστημα. Με τη ΧΑΣΚ κέρδισε το πρωτάθλημα ποδοσφαίρου του Ζάγκρεμπ την περίοδο 1921-1922. Έπαιξε επίσης για τη μεικτή ομάδα του Ζάγκρεμπ σε 16 αγώνες με την οποία κέρδισε το κύπελλο του βασιλιά Αλέξανδρου το 1924.

Έπαιξε εννέα αγώνες για την εθνική ομάδα της Γιουγκοσλαβίας. Ο πρώτος αγώνας που έπαιξε ήταν στις 8 Ιουνίου 1922 στο Βελιγράδι κατά της Ρουμανίας, και τελευταίος στις 10 Απριλίου 1927 στη Βουδαπέστη ενάντια στην Ουγγαρία . Με τη Γιουγκοσλαβία έπαιξε και στους Ολυμπιακούς Αγώνες το 1924 στο Παρίσι.

Καριέρα στην αντισφαίριση 
Ήταν πρωταθλητής Γιουγκοσλαβίας στο διπλό το 1928 και το 1931 με συμπαίκτη τον αδελφό του Κρεσιμίρ. Στο απλό ήταν από τους καλύτερους παίκτες αντισφαίρισης στην Κροατία και ολόκληρης της Γιουγκοσλαβίας. Το 1935, στο διεθνές τουρνουά της ΣK Ιλίρια στη Λιουμπλιάνα, οι αδελφοί Φρίντριχ έχασαν από τους Φράνιο Σέφερ και Φράνιο Κουκούλιεβιτς{. Μετά την απόσυρση του έγινε προπονητής της σχολής τένις του Medvescak Tennis Club.

Καριέρα στα υπόλοιπα αθλήματα 
Στον στίβο αγωνίστηκε σε αγώνες δρόμου στα άλματα και ακοντισμό. Έχει κερδίσει πολλά βραβεία σε μικρότερους αγώνες και τοπικά πρωταθλήματα του Ζάγκρεμπ, της Κροατίας, της Γιουγκοσλαβίας και ευρωπαϊκά πρωταθλήματα.

Στο χόκεϊ και το σκι έπαιζε στη ΧΑΣΚ του Ζάγκρεμπ. Έχει κερδίσει πολλά βραβεία κι έπαθλα σε μικρότερους αγώνες και πρωταθλήματα του Ζάγκρεμπ, της Κροατίας, της Γιουγκοσλαβίας και ευρωπαϊκά πρωταθλήματα.

Παραπομπές 

Γιουγκοσλάβοι ποδοσφαιριστές
Κροάτες ποδοσφαιριστές
Γιουγκοσλάβοι αθλητές της αντισφαίρισης
Κροάτες αθλητές της αντισφαίρισης
Ποδοσφαιριστές Σλάβεν Μπελούπο
Ποδοσφαιριστές Εθνικής Γιουγκοσλαβίας‎
Γιουγκοσλάβοι προπονητές της αντισφαίρισης
Γιουγκοσλάβοι αθλητές του στίβου
Γιουγκοσλάβοι αθλητές των χιονοδρομιών
Γιουγκοσλάβοι αθλητές Χόκεϊ επί πάγου